 **Χρυσό Τρίγωνο Ινδίας**

**ΑΓΚΡΑ, ΤΑΖ ΜΑΧΑΛ, ΤΖΑΪΠΟΥΡ, ΦΑΤΕΧΠΟΥΡ ΣΙΚΡΙ, ΣΑΦΑΡΙ ΛΕΟΠΑΡΔΑΛΗΣ, ΔΕΛΧΙ**

Συναρπαστικό οδοιπορικό στην πλούσια παράδοση και πολιτισμό του Ρατζαστάν. Στο Χρυσό Τρίγωνο θα βιώσουμε διαφορετικά πρόσωπα της Ινδίας, με μαγευτικά κτίρια και εκπληκτικά αξιοθέατα, μαζί με τη ζεστή φιλοξενία του λαού. Από την πρωτεύουσα Δελχί και τη βασιλική πόλη της Τζαϊπούρ, μέχρι το Άγκρα και το Ταζ Μαχάλ.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΑΡΧΑΙΟΛΟΓΙΚΟΥΣ ΧΩΡΟΥΣ, ΦΥΣΗ**

**9 ημέρες από 2.045 € ΤΕΛΙΚΗ τιμή με την Turkish Airlines**

**Αναχώρηση: 21 και 28 Δεκεμβρίου 2024 με Έλληνα έμπειρο αρχηγό του γραφείου μας**

**\*Εγγυημένες εορταστικές αναχωρήσεις από Αθήνα & Θεσσαλονίκη\***

**Λίγα λόγια για την Ινδία**

Κόσμος διαφορετικός, κόσμος μυστηριακός και μαγευτικός. Πολιτιστική πανδαισία με έντονες αντιθέσεις στην κουλούρα, μοναδικές παραδόσεις και έθιμα. Προορισμός για λίγους, για όσους θέλουν να νιώσουν κάτι το διαφορετικό, το μοναδικό. Η θρησκευτικότητα, η πνευματικότητα, οι ύμνοι και οι παραδόσεις χιλιάδων ετών ταξιδεύουν τον επισκέπτη σε άλλη διάσταση. Μεθυστικά μυρωδικά και έντονα μπαχαρικά σε πολύχρωμες τοπικές αγορές. Μοναδικές χειροτεχνίες και υφάσματα υψηλής ποιότητας, ινδουιστική και βουδιστική τέχνη συνεπαίρνουν τον ταξιδιώτη. Απόκρημνοι ναοί και οι σιλουέτες μοναχών και πιστών που ψέλνουν στο δειλινό, μοναδικό σαφάρι στα χνάρια του τίγρη της Βεγγάλης, αλλά και υπέροχες χρυσές αμμουδιές με κρυστάλλινα νερά στα νότια της χώρας. Ένα ολοκληρωμένο ταξιδιωτικό παζλ με φόντο τα Ιμαλάια, τις πάντα χιονισμένες βουνοκορυφές που σου παίρνουν την ανάσα.



**Θετικά σημεία του ταξιδιού**

* Τέλεια μελετημένο καθημερινό πρόγραμμα, προσφέροντας τέλεια μίξη μεταξύ πολιτισμού, φύσης, αγορών και αρχαιολογικών χώρων
* Ο προσωπικός σας Έλληνας συνοδός και τοπικός ξεναγός κατά τη διάρκεια της περιήγησης στην Ινδία, δίνοντάς σας την πολυτέλεια να ανακαλύψετε τα αξιοθέατα στο ρυθμό σας
* Ημιδιατροφή καθημερινά στα 5\* ξενοδοχεία σας
* Το πρόγραμμα περιλαμβάνει όλες τις εισόδους στα αξιοθέατα για να κερδίσετε τόσο πολύτιμο χρόνο, όσο και να μη σας περιμένουν δυσάρεστες εκπλήξεις
* Μοναδικό σαφάρι άγριας ζωής: Δείτε από κοντά τη μαγευτική λεοπάρδαλη, μέσα στο φυσικό της περιβάλλον

**Τιμές και Παροχές**

|  |
| --- |
| **ΧΡΥΣΟ ΤΡΙΓΩΝΟ ΙΝΔΙΑΣ & ΣΑΦΑΡΙ** |
| **9 μέρες/ 7 διανυκτερεύσεις****Από Αθήνα & Θεσσαλονίκη** | **ΤΕΛΙΚΗ** Τιμή ανά άτομο σε δίκλινο δωμάτιο \*SPECIAL PRICE\* | Επιβάρυνση μονόκλινου |
| **21 ΔΕΚ** | **28 ΔΕΚ** |
| Superior κατηγορία  | **2.045 €** | **2.095 €** |  **485 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** |

**Special Price -** Ειδική τιμή ισχύει για κράτηση έως 60 ημέρες και για περιορισμένο αριθμό συμμετοχής, μετά η τιμή ανεβαίνει **+100 €** ανά άτομο

**Προτεινόμενα ξενοδοχεία**

|  |  |  |  |
| --- | --- | --- | --- |
| **Περιοχή**  | **Ξενοδοχεία 5\*** | **Διαν/σεις** | **Διατροφή** |
| Άγκρα | **Grand Mercure** ή παρόμοιο | 2 | Ημιδιατροφή |
| Τζαϊπούρ  | **Radisson City Center** ή παρόμοιο | 3 | Ημιδιατροφή |
| Δελχί | **Leela Covention/ Holiday Inn** ή παρόμοιο | 2 | Ημιδιατροφή |

**Αεροπορικό δρομολόγιο**

**TK =** **Turkish Airlines**

|  |  |  |  |
| --- | --- | --- | --- |
| **Ημερομηνία** | **Αριθμός πτήσης** | **Δρομολόγιο** | **Ώρες πτήσεων** |
| 21/12 | 28/12 | ΤΚ 1844 | **Αθήνα** – Κωνσταντινούπολη | 09.50-12.20 |
| 21/12 | 28/12 | TK 1882 | **Θεσσαλονίκη** – Κωνσταντινούπολη | 09.15-11.40 |
| 21/12 | 28/12 | TK 716 | Κωνσταντινούπολη – Δελχί | 20.50-05.15 |
| 29/12 | 05/01 | TK 717 | Δελχί – Κωνσταντινούπολη  | 06.55-11.35 |
| 29/12 | 05/01 | TK 1893 | Κωνσταντινούπολη – **Θεσσαλονίκη** | 20.40-21.00 |
| 29/12 | 05/01 | ΤΚ 1849 | Κωνσταντινούπολη – **Αθήνα** | 14.00-14.30 |

\*όλες οι ώρες είναι τοπικές και οι τελικές ώρες των δρομολογίων θα αποσταλούν με την παράδοση του ενημερωτικού

**Περιλαμβάνονται**

* Αεροπορικά εισιτήρια σε οικονομική θέση από και προς την Αθήνα και Θεσσαλονίκη με Turkish Airlines
* Φόροι αεροδρομίων & επίναυλος καυσίμων (550 € ανά άτομο)
* Μία (1) αποσκευή και μία (1) χειραποσκευή ο έκαστος
* Επτά (7) διανυκτερεύσεις σε επιλεγμένα ξενοδοχεία, όπως αναφέρονται παραπάνω
* Ημιδιατροφή καθημερινά & Εορταστικό Gala δείπνο στις 24/12 ή 31/12
* Αναλυτικό καθημερινό πρόγραμμα περιηγήσεων στην Ινδία
* Όλες οι είσοδοι σε αρχαιολογικούς χώρους & αξιοθέατα, σύμφωνα με το πρόγραμμα
* Βόλτα – ανάβαση με ελέφαντα στο φρούριο Αμπέρ στο Τζαϊπούρ
* Τζιπ Σαφάρι στο πάρκο άγριας ζωής Jhalana
* Αγγλόφωνος τοπικός ξεναγός κατά τη διάρκεια των παραπάνω ξεναγήσεων
* Έμπειρος Έλληνας αρχηγός-συνοδός του γραφείου μας
* Τουριστική βίζα Ινδίας
* Ασφάλεια αστικής ευθύνης & 24ώρο τηλέφωνο ανάγκης
* Ατομική ταξιδιωτική ασφάλεια extra
* ΦΠΑ

**Δεν Περιλαμβάνονται**

* Οτιδήποτε αναφέρεται ως προαιρετικό ή προτεινόμενο – Θεατρική παράσταση στην Άγκρα: 40 €/ άτομο
* Αχθοφορικά και φιλοδωρήματα, Έξοδα προσωπικής φύσεως,

**Σημείωση**

Το πρόγραμμα εκτελείται με Έλληνα αρχηγό από 15 άτομα και πάνω. Σε περίπτωση μικρότερης συμμετοχής, το πρόγραμμα δεν ακυρώνεται και ισχύει η ίδια τιμή με τη συνοδεία μόνο των τοπικών αγγλόφωνων ξεναγών.

**Καθημερινό Πρόγραμμα**

1η ημέρα: **Αθήνα/ Θεσσαλονίκη – Πτήση για Ινδία**

Αναχώρηση από την Ελλάδα μέσω Κωνσταντινούπολης.

2η ημέρα: **Δελχί – Άγκρα, ξενάγηση της πόλης**

Namaste! Πρωινή άφιξη στο Δελχί. Συνάντηση με τον τοπικό μας ξεναγό και χρόνος για πρωινό. Συνεχίζετε οδικά (απόσταση: 205 χμ/ διάρκεια: 3-4 ώρες) για την πόλη Άγκρα. Άφιξη στο ξενοδοχείο και τακτοποίηση στα δωμάτια. Αμέσως θα ακολουθήσει η απογευματινή ξενάγηση της πόλης, κέντρο της τέχνης και της επιστήμης, του εμπορίου και της κουλτούρας. Θα επισκεφθείτε το φρούριο της Άγκρα με την τάφρο του, κοντά στο κέντρο της πόλης με τα διπλά του τείχη και το μαργαριταρένιο τζαμί, ένα από τα ομορφότερα της Ινδίας. Αργά το απόγευμα σας προτείνουμε να παρακολουθήσετε την θεατρική παράσταση στο Kalakriti, με την ιστορία αγάπης που συντέλεσε στην κατασκευή του μοναδικού Ταζ Μαχάλ. Επιστροφή στο ξενοδοχείο, δείπνο και διανυκτέρευση.

3η ημέρα: **Άγκρα – Ταζ Μαχάλ & τοπικές αγορές**

Πρόγευμα. Το πρώτο αξιοθέατο της σημερινής ξενάγησης, είναι το πιο διάσημο αξιοθέατο της Ινδίας και μνημείο αγάπης, το περίφημο Ταζ Μαχάλ. Γνωστό για τα λευκά του μάρμαρα, τις κλασικές του γραμμές και τον πολύτιμο εσωτερικό του διάκοσμο, το μνημείο είναι αφιερωμένο στη μνήμη της δεύτερης συζύγου του αυτοκράτορα Mumtaz Mahal, η οποία πέθανε στη γέννηση του παιδιού τους. Χτίστηκε στα μέσα του 17ου αιώνα και αρχιτεκτονικά θεωρείται το ωραιότερο ταφικό μνημείο στον κόσμο. Στη συνέχεια θα επισκεφθούμε το ταφικό μνημείο I'timād-ud-Daulah, χτισμένο στις ανατολικές όχθες του ποταμού Γιαμούνα, γνωστό και ως «baby Taz», καθώς θεωρείται αρχιτεκτονικά βάση του σχεδίου του Ταζ Μαχάλ. Το απόγευμα θα εξερευνήσετε τα πολύχρωμα τοπικά παζάρια. Δείπνο και διανυκτέρευση.

4η ημέρα: **Άγκρα** – **Φατεχπούρ Σικρί & Αμπανέρι – Τζαϊπούρ (Εορταστικό δείπνο)**

Μετά το πρόγευμα αναχωρείτε για την κόκκινη πόλη της Τζαϊπούρ (απόσταση: 240 χμ/ διάρκεια: 5-6 ώρες) με ενδιάμεση στάση και περιήγηση του Φατεχπούρ Σικρί, ένα εντυπωσιακό φρούριο φάντασμα, το οποίο εγκαταλείφθηκε μόλις δεκαπέντε χρόνια μετά την ολοκλήρωσή του, λόγω έλλειψης νερού. Επόμενη στάση σας είναι το χωριό Αμπανέρι, όπου θα δείτε μία από τις μεγαλύτερες και εντυπωσιακότερες δεξαμενές νερού, γνωστή ως μπαορί, η οποία παρείχε νερό σε εποχές ξηρασίας και αποτελούσε χώρο κοινωνικών συναθροίσεων και θρησκευτικών τελετών. Το απόγευμα άφιξη στην μαγευτική πόλη Τζαϊπούρ, επονομαζόμενη και ως Ροζ Πόλη και τακτοποίηση στο ξενοδοχείο. Το υπόλοιπο της ημέρας παραμένει στη διάθεση σας, όπου προτείνουμε μια βόλτα στο εμπορικό κέντρο της πόλης με τα υπαίθρια παζάρια όπου θα βρείτε χαλιά, χρυσοκέντητα υφάσματα και καλής ποιότητας δερμάτινα. Εορταστικό δείπνο στο ξενοδοχείο και διανυκτέρευση.

5η ημέρα: **Τζαϊπούρ, ξενάγηση της πόλης & ιεροτελεστία Αάρτι**

Πρόγευμα και ξεκινάτε την ολοήμερη ξενάγηση της Τζαϊπούρ. Θα επισκεφθείτε την αρχαία πρωτεύουσα Αμπέρ και το ομώνυμο φρούριο-παλάτι του 17ου αιώνα. Θα περάσετε την κεντρική είσοδο του φρουρίου, ανεβαίνοντας στο λόφο πάνω στη ράχη ελεφάντων, φέρνοντας στο νου μας τις πομπές των μαχαραγιάδων. Η γνωριμία μας συνεχίζεται με την πόλη της Τζαϊπούρ, όπου μεταξύ άλλων θα δείτε το παλάτι Hawa Mahal ή αλλιώς “Παλάτι των Ανεμών”, το παλάτι της πόλης, όπου σήμερα στεγάζει τη βασιλική οικογένεια και μουσεία με εξαιρετικές συλλογές όπλων, υφασμάτων και πολυτίμων έργων τέχνης, και την επίσκεψη του αστεροσκοπείου Jantar Mantar. Το ηλιοβασίλεμα θα έχετε την ευκαιρία να παρακολουθήσετε την τελετή Αάρτι, όπου με συνοδεία θρησκευτικών ασμάτων, δίνονται προσφορές σε Ινδουιστικές θεότητες. Επιστροφή στο ξενοδοχείο, δείπνο και διανυκτέρευση.

6η ημέρα: **Τζαϊπούρ, Τζιπ Σαφάρι άγριας ζωής**

Πρόγευμα και ελεύθερο πρωινό για περιηγηθείτε στα σοκάκια της παλιάς πολύβουης πόλης. Το απόγευμα σας έχουμε ετοιμάσει μία μοναδική εμπειρία! Θα επιβιβαστείτε σε τζιπ και θα απολαύσετε σαφάρι στο πάρκο Jhalana, ένα καταφύγιο άγριας ζωής, με κύριο θηρευτή τη υπέροχη λεοπάρδαλη. Το πάρκο φιλοξενεί πάνω από 40 λεοπαρδάλεις, αλλά και μεγάλο αριθμό από άλλα είδη, όπως αγριόγατες ζούγκλας, ύαινες, αλεπούδες, τσακάλια, μαγκούστες, ελάφια, ερπετά και πλούσια ορνιθοπανίδα. Επιστροφή στο ξενοδοχείο, δείπνο και διανυκτέρευση.

7η ημέρα: **Τζαϊπούρ – Ναός Galtaji – Δελχί**

Πρωινό στο ξενοδοχείο και επίσκεψη του ναού Galtaji, ένας αρχαίος ινδουιστικός χώρος προσκυνήματος. Γνωστός και ως ναός των μαϊμούδων, λόγω του μεγάλου αριθμού που ζουν εδώ, αποτελεί μία εξαιρετική εμπειρία να δείτε προσκυνητές να εξαγνίζονται μέρα στα ιερά κουντ – μικρές δεξαμενές νερού. Συνεχίζετε οδικώς πίσω για το Δελχί (απόσταση: 265 χμ/ διάρκεια: 4-5 ώρες). Άφιξη το απόγευμα και τακτοποίηση στο ξενοδοχείο. Δείπνο και διανυκτέρευση.

8η ημέρα: **Δελχί, ξενάγηση της Παλιάς και Νέας πόλης**

Πρωινό στο ξενοδοχείο. Σήμερα θα γνωρίσετε την πρωτεύουσα της Ινδίας, με ολοήμερη περιήγηση του Παλιού και του Νέου Δελχί. Αρχικά θα επισκεφθείτε το Παλιό Δελχί, ένα εντυπωσιακό σκηνικό από πολύβουα παζάρια, στενούς δρόμους με απερίγραπτη κίνηση από αυτοκίνητα, τρίκυκλα ποδήλατα και βοϊδάμαξες. Εδώ θα επισκεφθείτε το Κόκκινο Φρούριο, ένα υπέροχο κάστρο φτιαγμένο από κόκκινη πέτρα, το μεγάλο τζαμί Τζάμα και το ναό Raj, σημείο αποτέφρωσης του Μαχάτμα Γκάντι. Στο Νέο Δελχί, θα επισκεφθείτε την πύλη της Ινδίας, το προεδρικό μέγαρο, το μαυσωλείο του Χουμαγιούν και το έμβλημα της πόλης τον Μιναρέ Κουτούμπ. Επιστροφή στο ξενοδοχείο. Δείπνο και διανυκτέρευση.

9η ημέρα: **Δελχί – Πτήση επιστροφής στην Αθήνα/Θεσσαλονίκη**

Νωρίς το πρωί, μεταφορά στο διεθνές αεροδρόμιο Ίντιρα Γκάντι και πτήση επιστροφής για την Ελλάδα μέσω Κωνσταντινούπολης. Άφιξη στην Αθήνα/ Θεσσαλονίκη, γεμάτοι υπέροχες εικόνες και αναμνήσεις.

**Σημείωση**: Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.





**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ και ΤΕΛΙΚΕΣ

- Δεν απαιτούνται εμβόλια ή άλλου είδους προληπτική αγωγή

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο - εξαρτάται από την πολιτική του εκάστοτε ξενοδοχείου

- Τρίκλινα δωμάτια είναι δίκλινα δωμάτια με πρόσθετη κλίνη.

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Η ειδική τιμή ισχύει για κράτηση & προκαταβολή μέχρι 60 ημέρες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 €/ άτομο

Σε περίπτωση ακύρωσης 31-45 ημέρες πριν την αναχώρηση – 30% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

Απαιτείται βίζα για το ταξίδι σας στην Ινδία. Το διαβατήριό σας θα πρέπει να μη λήγει εντός 6 μηνών από την ημέρα άφιξης στον προορισμό. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

**Καιρικές συνθήκες – Πότε να ταξιδέψετε**

Η περιοχή **Ρατζαστάν της Ινδίας** είναι γνωστή ως επαρχία ερήμου. Καιρικά χαρακτηρίζεται από ζέστη και ξηρασία, ιδανικός προορισμός για να αποφύγετε το κρύο του χειμώνα. Ο Δεκέμβριος αποτελεί την καλύτερη περίοδο για επίσκεψη, καθώς οι θερμοκρασίες κυμαίνονται μεταξύ 20οC-30οC και αποτελεί επίσης δημοφιλή τουριστική σεζόν.

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύετε στην αιτιολογία με το ονοματεπώνυμο σας και ταξίδι Ινδία Χριστούγεννα 2024.**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**ΔΙΚΑΙΟΥΧΟΣ: DIONTOURS NG & RED ELEPHANT O.E.**